**Înger licitat**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

economia de piață a pus eticheta

acestui secol cutremurat

de un râs interior

spasmodic

finalizat în vintre

prea slăbite

ca să mai opună vreo rezistență

economia de piață

strigă beep prin lăcașurile de cult

unde sfinții au încremenit

stupefiați

apoi și-au scos aripile la licitație

s-a cumpărat tot

de la pene zbor

până la culoarea albă

lor le-au rămas doar lacrimile

astfel pământul

e tot mai aproape

de cer

Adina V.

17.10,2018